‘हां, पता है। शादी के कुछ समय बाद ही पता चल गया था। भले लोग हैं। गुड़िया को कुछ नहीं कहते। उल्टा उनकी नजरों में मेरा सम्मान और भी बढ़ गया है। इसलिए तो वो विजय को अपने पास ले गए हैं और दीदी को मेरे पास छोड़ गए हैं। साथ रहने का बहुत शौक था ना दोनों को। उसके लिए मेरा इस्तेमाल किया था। आज देख कैसे तड़प रहे हैं दोनों एक-दूसरे के बिना। पूरी जिंदगी अब दोनों ऐसे ही बिताएंगे एक-दूसरे से अलग रहकर और तड़पकर। जैसे मैंने अपनी पूरी जिंदगी बताई है। यही इनका दंड है। अब जाकर भगवान ने मेरे साथ न्याय किया है अनु। अब जाकर मेरे मन को शांति मिली है।’